58. ΠΡΟΕΔΡΙΚΟΝ ΔΙΑΤΑΓΜΑ της 21 Σεπτ./13 Οκτ. 1979 (ΦΕΚ Δ΄567) Περί χαρακτηρισμού ως παραδοσιακού τμήματος της πόλεως των Αθηνών (Ιστορικόν Κέντρον) Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού. 2.Τας διατάξεις του Ν.Δ. 8/1973 «περί Γ.Ο.Κ.» και ειδικώτερον του άρθρ. 79 (παρ. 6), αυτού ως αύτη αντικατεστάθη δια της παρ. 1 του άρθρ. 4 του Νόμ. 622/1977 «περί εισπράξεως υπό του Δημοσίου Ταμείου των δια την έκδοσιν οικοδομικών αδειών καταβαλλομένων φόρων κλπ.» (ΦΕΚ 171/Α). 3.Την υπ' αριθ. ΕΔ2α/04/20/Φ.Θ.2.1.1/31.1.1979 κοινήν απόφασιν του Πρωθυπουργού και του Υπουργού Δημοσίων Έργων «περί αντικαταστάσεως της υπ’ αριθ. ΕΔ2/α/04/59/Φ.Θ.2.1.1/1978 αποφάσεως «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 106/Β). 4.Την από 4.6.1979 εισήγησιν-αιτιολογικήν έκθεσιν της Δ/νσεως Παραδοσιακών Οικισμών και Περιβάλλοντος (Γ7). 5.Την υπ’ αριθ. 489/1979 γνωμοδότησιν του Συμβουλίου Δημοσίων Έργων (Τμήμα Οικισμού). 6.Την υπ’ αριθμ. 883/1979 γνωμοδότησιν του Συμβουλίου της Επικρατείας, προτάσει του Υφυπουργού Δημοσίων Έργων, απεφασίσαμεν: Άρθρ.1.-Χαρακτηρίζεται ως παραδοσιακόν, τμήμα της πόλεως Αθηνών, ως τούτο εμφαίνεται περικλειόμενον υπό της Λεωφόρου Κωνσταντινουπόλεως και των οδών Ελευσινίων, Δεληγιάννη, Αγ. Κωνσταντίνου, Νικηφόρου, Σατωβριάνδου, 28ης Οκτωβρίου, Μετσόβου, Καλλιδρομίου, Ασκληπιού, Χερσώνος, Σίνα, Ακαδημίας, Κανάρη, Πλατείας Φιλ. Εταιρείας, οδών Καψάλη, Ηροδότου, Ρηγίλλης, Ησιόδου, Λεωφ. Βασ. Κωνσταντίνου, οδών Ευφορίωνος, Θράσωνος, Αρχιμήδους, Δικαιάρχου, Τριβωνιανού, Μάρκου Μουσούρη, Αρδηττού, Αθ. Διάκου, Λεωφ. Συγγρού, οδών Χατζηχρήστου, Καβαλλότι, Προπυλαίων, Θηραμένους, Μουσών, Παναιτωλίου, Πινότση, Φιλοπάππου, Αρακυνθού, Απόλλωνος, Μελιταίων, Παλληναίων, Δημοφώντος, Θριασίων, Τριών Ιεραρχών, Πλατείας Αφαίας, οδών Περσεφόνης και Δεκελέων και δια συνεχούς γραμμής εις το υπό του Γενικού Διευθυντού Οικισμού θεωρημένον δια της υπ’ αριθ. Γ. 25938/1979 πράξεως αυτού σχετικόν πρωτότυπον διάγραμμα υπό κλίμακα 1:5.000, του οποίου συνοπτικόν αντίτυπον δημοσιεύεται μετά του παρόντος. Άρθρ.2.-1.Το δια του άρθρ. 1 του παρόντος τμήμα της πόλεως ελέγχεται υπό της αρμοδίας Επιτροπής Ενασκήσεως Αρχιτεκτονικού Ελέγχου (Ε.Ε.Α.Ε.). Η Πολεοδομική Υπηρεσία αποστέλλει  υποχρεωτικώς τον φάκελλον οιουδήποτε θέματος εμπίπτοντος εντός του ως άνω τμήματος, εις την Ε.Ε.Α.Ε., η οποία ελέγχει τα τιθέμενα υπ’ όψιν αυτής σχέδια κτηριολογικών έργων μονίμων ή μη (ανεγέρσεις, κατεδαφίσεις μερικώς ή ολικώς ετοιμορρόπων ή μη, επισκευάς, αποκαταστάσεις, αναστηλώσεις, ανακατασκευάς). 2.Αι υποβαλλόμεναι εις την Ε.Ε.Α.Ε. μελέται δέον να είναι εις το στάδιον της προμελέτης και όχι της οριστικής μελέτης. Η επιτροπή όμως δύναται να ζητήση περαιτέρω και σχέδια οριστικής μελέτης εάν το κρίνη αναγκαίον. Αι υποβαλλόμεναι μελέται δέον να περιέχουν τουλάχιστον τα κάτωθι στοιχεία: α)Μίαν σειράν αρχιτεκτονικών προσχεδίων (κατόψεις, όψεις, τομαί). β)Ακριβές τοπογραφικόν υπό κλίμακα 1:200 με την υπάρχουσαν κατάστασιν, τους ισχύοντας όρους δομήσεως, τα διαγράμματα καλύψεως, τα γειτονικά οικόπεδα όπου θα σημειούται ο υφιστάμενος αριθμός ορόφων εις τα όμορα κτίρια, παλαιά ή νέα, με τον αντίστοιχον χαρακτηρισμόν αυτών και ακριβή θέσιν και διαστάσεις του ακαλύπτου χώρου αυτών, υπογεγραμμένου υπό του αρμοδίου μηχανικού. γ)Φωτογραφίας με γενικήν άποψιν της οδού και από τας δύο πλευράς του κτιρίου, ώστε να φαίνωνται τα ολιγώτερον 2 κτίρια εκατέρωθεν. Επίσης φωτογραφίας των απέναντι κτιρίων. δ)Εις περίπτωσιν επισκευών θα υποβάλωνται φωτογραφίαι γενικαί και λεπτομερειών όλων των όψεων του κτιρίου, ώστε να φαίνωνται σαφώς όλα τα μορφολογικά στοιχεία. ε)Δειγματολόγιον χρωμάτων εις περίπτωσιν χρωματισμού. ς)Πλήρη σχέδια της προτεινομένης επεμβάσεως. 3.Εις περίπτωσιν κατεδαφίσεως υποβάλλονται φωτογραφίαι ως υπό στοιχ. (γ) και (δ) του παρόντος άρθρου. 4.Η αρμοδία Επιτροπή Ενασκήσεως Αρχιτεκτονικού Ελέγχου δύναται κατά την κρίσιν της να διαβιβάζη εις την αρμοδίαν Διεύθυνσιν Παραδοσιακών Οικισμών και Περιβάλλοντος (Γ7) της Γενικής Διευθύνσεως Οικισμού θέματα όπως κατεδαφίσεις αξιολόγων κτιρίων ή κτιρίων συνοδείας (και ως τοιαύτα θεωρούνται τα κτίρια τα οποία αυτά μεν καθ’ εαυτά δύνανται να μη θεωρούνται αξιόλογα, πλην όμως η διατήρησίς των θεωρείται απαραίτητος ως αναπόσπαστον στοιχείον του πολεοδομικού παραδοσιακού συνόλου) ειδικάς ρυθμίσεις επί οικοπέδων και παραδοσιακών κτισμάτων προς έκδοσιν δ/των συμφώνως προς τα άρθρ. 79 και 80 του Ν.Δ. 8/1973 «περί Γ .Ο.Κ.» αν κριθή ότι συντρέχει περίπτωσις, Άρθρ.3.-1.Η ανάρτησις και η εγκατάστασις φωτεινών ή μη διαφημίσεων, εντός του κατά το άρθρ. 1 τμήματος αι διαστάσεις, η μορφή, το περιεχόμενον και η θέσις αυτών επιτρέπονται υπό της Ε.Ε.Α.Ε. μόνον εάν εξ αυτών δεν επηρεάζεται ο χαρακτήρ των κτιρίων και του αμέσου περιβάλλοντός των. 2.Επί των ανεγειρομένων κτιρίων επιτρέπεται η εγκατάστασις μιας κεραίας τηλεοράσεως (Μετά τη σελ. 490,432) Σελ. 490,433 Τεύχος 709-Σελ. 115 - 89 Σχέδιο Πόλεως Αθηνών Πειραιώς 23.Ε.α.58 ανά κτίριον, εις θέσιν μη προσβάλλουσαν την μορφήν των μεμονωμένων κτιρίων ή του συνόλου, κατόπιν εγκρίσεως της Ε.Ε.Α.Ε. όπου εις την κατά το άρθρ. 1 περιοχήν επικρατούν ειδικαί συνθήκαι (αμιγές παραδοσιακόν περιβάλλον ειδική θέα κλπ.) δύναται η Ε.Ε.Α.Ε. να επιβάλλη την τοποθέτηση μιας κεραίας τηλεοράσεως δι’ ολόκληρον οικοδομικόν τετράγωνον ορίζουσα και την θέσιν αυτής. 3.Έκαστον έργον υποδομής εκτελούμενον υπό Οργανισμού κοινής ωφελείας (Δ.Ε.Η., Ο.Τ.Ε. κλπ.) και γενικώς οιαδήποτε εργασία η οποία αφορά την διαμόρφωσιν, τροποποίησιν ή ανάπλασιν κοινοχρήστων χώρων πλην των εκτελουμένων υπό της Ε.Υ.Δ.Ε.Α.Ε.Κ.Χ.Α.Π. εκτελείται κατά τρόπον προσαρμοζόμενον προς το περιβάλλον και κατόπιν εγκρίσεως της αρμοδίας Ε.Ε.Α.Ε. Εις τον Υφυπουργόν Δημοσίων Έργων, αναθέτομεν την δημοσίευσιν και εκτέλεσιν του παρόντος Δ/τος. Σελ. 490,434 Τεύχος 709-Σελ. 116 - 90 23.Ε.α.58 Σχέδιο Πόλεως Αθηνών Πειραιώς